Kale :”Kopi paik 2 Tek?”
Tek Miah :”Untuak si Abuik ciek ko Le?”
Kale :”Iyo Tek!”
Tek Miah :”Nan untuak Abuik ko kudian je dibuekan dih Le, beko dingin dak lamak lai!”
Abuik :”Kini jelah Tek!”
Kale :”Panjang umua ang yeh!”
Abuik :”A cito pagi ko ko Le?”
Kale :”A juo lai kok dak aksi damai jo parade budaya patang ko!”
Abuik :”Tu yo masih angek-angek tu mah Le. Apolai banyak pulo nan mambandiangan kaduo aksi tu!”
Kale :”Mau tak mau pasti dibandiangan urang Buik. Baa ka indak, parade budaya diadoan duo hari sasudah aksi damai. Bantuak baleh dandam lai lo nampak dek den!”
Abuik :”Baleh dandam baa lo ko Le?”
Kale :”Masak dak arih lo ang tu Buik!”
Abuik :”Anti Ahok jo pandukuang Ahok lo ko?”
Kale :”Ato pulo. Kan jalaih je tu nyeh Buik. Aksi damai ko manuntuik supayo si Ahok ko ditahan. Tantu aksi sasudah tu mambela si Ahok ko lai!”
Abuik :”Iyo lo dak Le. Takana dek den nan hadir tiko 412 tu partai pangusuang Ahok dak?”
Kale :”Kan lai tantu dek ang tu nyeh!”
Abuik :”Tapi rasoe dulu si Ahok ko mambuek edaran bahaso dak buliah di acara Car Free Day tu banuansa politik doh. Baa dek patang tu bisa tu Le?”
Kale :”Kan itulah nan manjadi heboh. Tiko aksi damai ko ka diusuang, sadoe mahambek supayo gagal acara ko. Tu mah, oto nan ditompang dek urang kampuang awak diambek polisi gai di Lampuang. Kecek e bansaik na urang kampuang wak ko ko lah, tu mah di cater pesawat. Tapi pas acara parade budaya tu nan kebetulan pas lo di acara Car Free Day, murah je dapek ijin nyeh!”
Abuik :”Lah jalaih tu mah Le, pasti kuaik urang dilakang si Ahok ko ko mah. Kok dak baa dek coitu nan pamarentah mambela si Ahok ko!”
Kale :”Indak ang sabuik na, lah jalaih dek urang sabalik tu mah Buik. Cuman kini ko nan diusahoan, paja tu lah malecehan agamo awak, harus ditahan wee ko. Dak peduli gai awak jo partai pangusuang tu tu doh. KTP wak indak KTP Jakarta gai doh mah!”
Abuik :”Batua nan ang sabuik tu tu Le. Mandukuang bana den sakali ko!”
Kale :”Baliak wak ka cito samulo liak, tantang parade budaya ko. Kecek apak-apak nan santiang ko acara 412 ko mausuang budaya Nusantara. Untuak mampakuek raso nasionalisme. Tapi apo nan nampak? Urang nan indak babudaya je nampak dek den!”
Abuik :”Baa lo lague tu Le?”
Kale :”Partamo, salapeh acara 412 tu sarok dak basiagak baserak-serak sapanjang jalan. Lai babudaya namoe ko? Dibandiangan jo 212, jauah Buik. Tiko 212, taman barasiah dak ado nan mamijak, sarok dak ado nan baserak ciek juo padohal jumlah urang banyak sangaik. Dak manga-manga jo 412 tu tu doh”
Abuik :”Nan kaduo?”
Kale :”Tiko 212, dak ciek juo urang nan kakurangan makan. Sapanjang jalan banyak nan manyadioan makanan jo minuman gratis. Nan 412, bantuak anak TK. Baru mancaliak oto mambaok logistik tibo, bagaduru bacirabuik takah takuik dak dapek jatah je. Lai babudaya tu?”
Abuik :”Iyo…iyo…iyo. Tu apo lai Le?”
Kale :”Nan katigo, tiko 412 tu ado nan takanciang tagak. Samo jo binatang. Dima latak budaya e tu?”
Abuik :”Yo parah mah Le. Untuang den dak sato!”
Kale :”Ado lo niak ang ka sato tu Buik?”
Abuik :”Si Lepoh maajak den sato. Kecek e asa lai namuah tibo dapek pitih 500 ibu. Kan mayan dang tu Le!”
Kale :”Tu baa dak jadi ang sato?”
Abuik :”Takana dek den tiko aksi damai tu. Tiko tu waden jo ikhlas tibo, dak ado nan mamaso dan indak lo dionyok-onyokan jo pitih doh. Maraso badoso den kok tibo di acara hari minggu tu. Upoe batua kato hati den. Si Lepoh maupek e, arok pitih 500 ibu kinyoe kanai potong tingga je 50 ibu lai. Pas ka pulang kanai copet lo. Jan lai ka bauntuang, pitih nan ado anyuik nan kalai!”
Kale :”Nah, itu ciek lai. Dibayia mako ka sato parade. Lai babudaya namoe tu? Cari bangih anduang den je tu mah!”
Tek Miah :”Minum lah kopi ko dulu, lah dingin ma lamak lai!”
Sakatiko tu juo pareman baduo tu manduduik kopie.
Kale :”Raso den masih banyak kalakuan nan indak babudaya tu mah Buik. Yakin bana den, sabab urang tibo dek indak dari hati nurani e doh!”
Abuik :”Oooo patuik lah parade budaya namoe Le!”
Kale :”Baa dek bitu?”
Abuik :”Urang nan tibo diajaan budaya nasional, buliah sudah tu ngarati e a nan babudaya ko sanae!”
Kale :”Iyo lo dek ang tu mah!”
Abuik :”Oyo, takana dek den, sia sponsor e tu Le? Sasambuah tu umaik a!”
Kale :”Sia lo lai kok dak 9 nago tu!”
Abuik :”Elok-elok ang Le, asa manuduah urang je. Masuak kandang situmbin ang ko!”
Kale :”Iko lah elok-elok namoe ko mah!”
Tabasuik galak urang baduo tu sambia maabihan kopie. Sudah tu bagageh pareman tu manjojoan galeh masiang-masiang.
December 5, 2016
Categories: Kalebuik . . Author: cunop . Comments: Leave a comment
Kale :”Buik, pai ang demo bisuak?”
Abuik :”Iyolah, malu nah wak ka rang kampuang nyeh. Dari kampuang je kaba e 19 oto NPM nan tibo!”
Kale :”Itu dak Lillahita’ala namoe tu doh Buik. Dek gagara urang kampuang rami tibo awak tibo lo!”
Abuik :”Bukan itu Le, salain memang lah taniaik ditambah lo dek rami ko urang kampuang awak nan tibo, tu batambah sumangaik den ko!”
Kale :”Jo rombongan sia ang pai bisuak?”
Abuik :”Yo lun tau den doh Le. Baa tu?”
Kale :”Kok dapek pai bisuak tu terdaftar Buik. Bia gampang mangkoordinir e. Sarami tu umaik ha!”
Abuik :”Iyo lo yeh. Kama den ka mandaftar ko? Waang dima mandaftar?”
Kale :”Waden dek dak tantu tu makoe batanyo lo ka waang mah!”
Abuik :”Eeee kapunduang anyuik dek ang yeh. Kecek den lah tak yobana lo tadi tu!”
Kale :”Yo bana tu mah Buik. Waden nio bana ko sato a. Coitu agamo awak dilecehan dek cino kapia tu ha. Dak namuah den doh. Iko lo jalan jihad nan bisa dek den kini ko nyoh!”
Abuik :”Nan ang sabuik tu batua Le. Tapi baa caro mandaftar e tu?”
Kale :”Kan itu lah. Waden cari waang tadi tu, den sangko waang lah mandaftar. Pengurus musajik dakek rumah ang dak sato e Buik?”
Abuik :”Dak tantu dek den doh, tapi salamo ko yo haniang-haniang je nyeh. Dak ado kaba gai doh!”
Kale :”Mode ko jelah lu Buik. Bisuak awak sumbayang subuah di Mesjid Istiqlal. Disinan wak tanyoan ko. Tu ciek lai urang kampuang wak kan sambuah tu, kok sobok wak jo mereka tu gabuang je wak jo inyo. Baa gati?”
Abuik :”Cocok tu Le. Oiyo, tanyo den ciek. Bisuak tu pai demo atau baa ko? Kudian tadanga dek den indak demo doh, tapi doa basamo. Baa sanae ko?”
Kale :”Pemerintah tu dek takuik je tu nyeh, dipaaluih e bahasoe jadi doa basamo. Awak jan sampai tapangaruah lo dek itu Buik. Niaik awak pai mandemo paja kalapia tu ha, nan alah marandahan kitab suci awak. Badoa tu lah barang ka jaleh je tu nyeh. Tapi nan pantiang baa proses hukum ko bisa bajalan adia. Kok dapek ditahan nek e paja tu!”
Abuik :”Sasuai dek den tu Le. Bakakameh den jak kini lu nyeh. Sia tau bisuak ujan, dibaok jas ujan gai. Deposit pulsa dipanuahan!”
Kale :”Ka balaluan manggaleh gai bisuak tu?”
Abuik :”Ato pulo. Sakali marangkuah dayuang duo tigo pulau talampau i!”
Kale :”Eee bunduang dek ang yeh. Kok ka manggaleh waang sinan nyeh, ancak jan pai demo waang lai. Iko masalah aqidah ko Buik. Jan ang saratoan jo mancari rasaki. Rasaki wak ko lah jalaih ko nyeh!”
Abuik :”Antalah e kan mode tu je nyeh mah Le. Dima ado demo awak manggaleh nyeh mah. Bilo lo wak ka lapuak lapak lai.”
Kale :”Batua Buik, tapi nan sakali ko beda. Pi lah den sabuik tadi mah. Iko jihad. Jan ang campua aduakan tu ha. Kok iyo, ang peraian jo pulsa tu bisuak ancak bana tu mah!”
Abuik :”Kalamak dek ang jo mangecek. Rugi nah den nyeh!”
Kale :”Dima lo ka rugi e!”
Abuik :”Tu iyo nyeh dek ang. Perai namoe pulsa ko!”
Kale :”Dak manonton tepi ang ko Buik. Caliak lah jemaah nan dari Cimahi tu ha. Sapanjang jalan urang baragiah makanan. Itu lo caroe sato bajihad. Dak ciek juo mintak pitih tu doh!”
Abuik :”Yo iko kan pariuak nasi den mah Le. Ang kan tau mah!”
Kale :”Salamo ko ang manggaleh di rantau ko, lah bara banyak ang sadakahan harato ang tu di jalan Allah? Batanyo lo den ciek ka waang ha!”
Tamanuang si Abuik mandanga kecek kawan e ko. Raso kanai nganga patuih tangah hari e.
Abuik :”Lun talok dek den mameraian pulsa ko lai doh Le!”
Kale :”Kok alun talok, jan ang peraian tapi jan pulo ang galeh!”
Abuik :”Hmmmm!”
Kale :”Apo nan ang pikiaan? Nan jaleh rasaki ko paragiah Nan Kuaso. Kini bapikia lo ang untuak basidakah mambela agamo!”
Abuik :”Bukan itu Le, tapi…..!”
Kale :”Mode ko je lah. Kok Allah bakandak Buik a, bajadi tu mah. Abih bana deposit pulsa ang demi jalan Allah tu, pasti dibaleh balipek gando isuak tu mah. Lah lupo je ang jo kaji dulu tu!”
Abuik :”Adih nah. Den basidakah isuak. Den peraian sia nan nio maisi pulsa!”
Kale :”Tu iyo dang tu. Tapi ikhlas ang kan?”
Abuik :”Ikhlas lah. Kok dak ikhlas percuma je den tunggang tunggik sumbayang limo wakatu tu nyeh!”
Kale :”Kok iyo lai ikhlas, isian lah pulsa den gak 20 ibu ha!”
Abuik :”Mande ang Le. Iko mukasuik ang ceramah panjang leba tadi tu yeh!”
Kale :”Tapi ang ikhlas , iko untuak demo bisuak dek den mah!”
Abuik :”Untuak bisuak, bisuak lo dietong!”
December 1, 2016
Categories: Kalebuik . . Author: cunop . Comments: Leave a comment
Kale :”Buik, beko Timnas wak main iduik mati tu mah. Nonton wak nah!”
Abuik :”Mati tu mah”
Kale :”Mati baa mukasuik ang ko Buik?”
Abuik :”Dak loloih gai Timnas tu tu doh!”
Kale :”Dak ang tu a, mamatahan sumangek urang je!”
Abuik :”Dima den mamatahan sumangek urang Le. Dak takana main lawan Philipina patang? Kan dak manang doh mah!”
Kale :”Batua Buik, tapi kan indak lo kalah doh mah!”
Abuik :”Samo je tu nyeh, main e buruak. Kok ka manonton juo pai jelah ang surang ka lapau Tek Miah. Ancak den manggaleh lai, jalaih lo pitih masuak!”
Kale :”Baa dek liga Eropa namuah waang manonton, tibo di Timnas bana dak amuah ang doh?”
Abuik :”Bukan dak namuah Le. Tapi Timnas nan kini ko maleh den caliak e. Bengak sangaik!”
Kale :”Beko tu lawan e Singapura mah Buik. Sajak patamuan e di piala AFF ko baru sakali Timnas awak manang lawan Singapura ko ko nyoh!”
Abuik :”Ha tuah, tambah malaih den nonton e tu mah!”
Kale :”Justru dek itu batambah sumangek nek e wak nonton e Buik. Iko ajang baleh dandam. Dicaliakan lo bahaso Timnas awak memang labiah rancak pado Singapura tu!”
Abuik :”Jago lah ang ko Le. Bamimpi ang komah! Kecek ang tadi salamo ko baru sakali manang e. Batambah tababan e main ko tu mah!”
Kale :”Kalau jo negatif mancaliak e tantu iyo mode tu jadi e Buik. Yakin den beko tu Timnas awak bisa manang. Dan baharok lo Philipina bisa dikalahan dek Thailand sahinggo bisa loloih ka babak semifinal”
Abuik :”Timnas kalapia a namoe tu, baharok tim urang kalah supayo awak loloih. Manggantuangan nasib ka urang ko dak batua ko doh Le. Cari bangih anduang den je ang mah!”
Kale :”Kok loloih Timnas wak ko baa?”
Abuik :”Indak gai loloih doh cek den. Dak ngarati baa waang ko!”
Kale :”Itu makoe den tanyoan, kok loloih beko baa? Lai amuah ang traktir den makan salamo saminggu?”
Abuik :”Dak tu a. Bataruah juo pangana ang tu!”
Kale :”Dak takah tu mukasuik den doh. Kok yo bana yakin ang jo pandapek ang, tantu barani ang mambali galeh den!”
Abuik :”Utak ang dak cegak ko doh Le. Antah apo-apo je nan ang pataruahan!”
Kale :”Tu tando takuik ang tu Buik. Dikandakan bana anggau. Kok didiaman waang bakotaik!”
Abuik :”Kanciang ang mah Le, waden lo ang kecekan takuik!”
Kale :”Jadi baa ko?”
Abuik :”Nan jalaih waden dak nio bataruah doh. Tapi kok bakandak juo ang, dih nah samo-samo manonton wak beko!”
Kale :”Mode tu nyeh? Dima lasuah e tu. Ado nah tantangan e!”
Abuik :”Apo ancak yeh, nan indak bataruah ujuang e?”
Kale :”Tasarah dek waang, nan jalaih waden tagak di Timnas Indonesia. Dan yakin den wee loloih ka semifinal!”
Abuik :”Waden dak maremehan Timnas awak doh. Indak lo tagak di Singapura doh, tapi waden ko urang e realistis!”
Kale :”Jadi baa ko, a tantangan e?”
Abuik :”Mode ko jelah, kok loloih Timnas ko beko, den perai manggaleh agak saminggu. Tapi kok dak loloih waang nan perai manggaleh lah!
Tadiam si Kale sabanta.
Kale :”Adih nah. Kito caliak lo beko sia nan santiang!”
Abuik :”Sip. Salam ciek lu!”
November 25, 2016
Categories: Kalebuik . . Author: cunop . Comments: Leave a comment
Kale :”Baa dek capek na tutuik kadai ang ko Buik?”
Abuik :”Den ka pai santa, ado paralu!”
Kale :”Pai kama ang Buik?”
Lamo dicaliak e kawan karik e ko. Kateh kabawah cando urang indak bakatauan je.
Kale :”Ado nan salah Buik?”
Abuik :”Pek lah, kok iyo ka samo lo ang pai jo den. Tapi syaraik e jan banyak tanyo!”
Kale :”Dak doh, kanai karuangan den ko!”
Abuik :”Dak dih dak anti, den bisa pai sorang!”
Mandudu jo Abuik maninggaan Kale surang jo lai.
Kale :”Buuuuik, tunggu den. Ikuik ciek!”
Yolah bajalan duo sahabaik ko ka suatu tampek. Disinan lah rami urang tibo. Rupoe tampek tu adolah rumah Walinagari. Urang rami mandemo Walinagari ko supayo mamintak polisi untuak malapehan si Buni.
Kale :”Ooo pai demo kiroe yeh. Manyasa lo den ikuik tadi mah!”
Abuik :”Kok manyasa pulang lah ang Le!”
Kale :”Nggu lu, apo nan di demo urang ko Buik?”
Abuik :”Patang tu si Buni ditangkok dek polisi karano kasus pelecehan agamo. Si Buni malaporan Walinagari nan lah dianggap malecehan agamo”
Kale :”Tu baa sanae ko? Baa dek si Buni nan kanai tangkok?”
Abuik :”Sinan masyarakaik eboh e Le. Katiko si Buni malaporan Walinagari ko, polisi dak manahan Walinagari doh, padohal statuih e lah tersangka tu mah!”
Kale :”Tu baa kok si Buni nan kanai tangkok?”
Abuik :”Kawan Walinagari ko dak tarimo doh. Dilaporan e baliak si Buni ko, ateh namo kasus mahasuik urang mambuek SARA!”
Kale :”Paniang den mandanga e mah Buik!”
Abuik :”Apolai waden. Binguang den antah sia nan salah sia nan bana!”
Kale :”Tunggu lu Buik, tanyo den ciek. Statuih Walinagari ko lah tersangka yeh?”
Abuik :”Alah, minggu patang lai!”
Kale :”Satau den, kalau lah tersangka ko berarti lah sah iyo nyo disangkoan malecehan agamo tu!”
Abuik :”Ha tuah. Ditahan nek e!”
Kale :”Dak harus doh Buik, buliah juo indak!”
Abuik :”Jadih lah kok dak ditahan, tapi baa kok si Buni nan malaporan paja tu kanai tahan? Kan nek e dilapehan lo mah!”
Kale :”Disinan den nan paniang e Buik. Kalau lah sah Walinagari ko tersangka, tantu batua laporan si Buni tu. Jadi kok malapor baliak kawan Walinagari ko untuak manahan si Buni, ma bisa lai. Bebas si Buni nek e tu mah. Batua laporan e mah. Pi kok laporan palsu nan di buek e, patuik wee ditahan!”
Abuik :”Kan itulah, mako e warga eboh bana kini. Nyo demo rumah Walinagari ko!”
Kale :”Kok mode tu, yo sato lo den demo tu mah!”
Abuik :”Tu makoe mangango lu sabalun mangoek!”
Kale :”Pi ang tagah tadi mah!”
Abuik :”Oyo yeh!”
Kale :”Kok dak sato den demo kini ko, bisa tabedo wak bisuak ko Buik!”
Abuik :”Tabedo baa Le?”
Kale :”Nyampang ado nantik di kampuang ko ado urang maliang ayam. Tu ado warga basorak, maliiiiiiang….maliiiiang…. Yakin den warga nan basorak ko kanai tangkok, nan maliang tetap malenggok sambia mambaka ayam hasia maliang e tu!”
Abuik :”Batua juo kecek ang tu Le. Yo bana tabedo tu! Urang nan basorak maliang tu dikaduan jo tuduhan melecehan namo baiak”
Kale :”Kan lai cadiak ang tu Buik a!”
Tibo-tibo nampak Tek Miah babaliak arah ka pulang dari rumah Walinagari tu.
Abuik :”Kama Etek ko? Dak sato demo?”
Tek Miah :”Indak takao dek Etek doh Buik. Beko dikaduan lo Etek beko!”
Kale :”Batea jadi e komah Tek!”
Tek Miah :”Baa dak batea e, dak bisa asa babuni kini ko doh. Babuni jolah, kanai tahan kasudahan e! Etek takuik, dak sikola anak-anak Etek ko!”
November 24, 2016
Categories: Kalebuik . . Author: cunop . Comments: Leave a comment
Kale :”Buik, dima ang manonton bola beko?”
Abuik :”Sia main?”
Kale :”Eee dak baco Koran cabiak ang ko doh Buik. Beko tu Indonesia lawan Philipina piala AFF mah!”
Abuik :”Dak lasuah doh Le. Lah ka jalaih je hasia e tu nyeh!”
Kale :”Dak buliah patah sumangek tu doh Buik!”
Abuik :”Bukan patah sumangaik Le. Iko kenyataan ko mah!”
Kale :”Dalang ang Buik. Alun main lah tantu je kalah dek ang!”
Abuik :”Baru sabtu patang den sabuik mah Le. Sabalun main den sabuik bahaso Indonesia kanai guluang dek Thailand ko mah. Kiro e baa? Tabukti kan!
Kale :”Oooo itu beda tu Buik. Thailand tu salamo ko memang labiah kuaik dari Timnas awak Buik. Dak lo bisa wak pungkiri tu doh!”
Abuik :”Batua Le, tapi patang tu dak rancak gai main Thailand tu tu doh. Wee kalatiahan sabab siap malawan Australia ampek hari sabalun e mah. Nampak je lamah e main Thailand tu tu nyoh. Tapi baa? Dak takao dek Timnas awak mangalahan e doh!”
Kale :”Dima nasionalisme waang ko Buik! Walau barek lawan nan ka dihadang Buik, nan Timnas awak ko harus disuport taruih. Indak dilamah-lamahan takah kecek ang tu doh Buik!”
Abuik :”Kama lo larie tu? Nasionalisme gai babaok rendong! Kalau lah andia tu yo andia Le. Harus wak akui tu!”
Kale :”Dima andia e Buik? Nan lawan beko sore tu Philipina dak Thailand doh!”
Abuik :”Waang nan indak mambaco Koran cabiak ko mah Le! Cubo lah ang baliak Koran cabiak ang tu, paringkek bara Timnas nan waang bangga-banggaan tu? Cubo bandiangan jo Philipina!”
Kale :”Kalau peringkek nan ang sabuik, yo harus diakui Timnas awak masih di bawah. Tapi permainan Timnas awak dak kalah jo Philipina tu doh Buik!”
Abuik :”Dek a waang ko Le? Coitu bana mambela Timnas. Dapek gaji lo ang dek PSSI ko dak?”
Kale :”Tele ang mah Buik. Mambedaan bangga jo pegawai PSSI je dak tantu dek ang doh!”
Abuik :”Aaaa yo lah paniang den dek e ko mah Le. Aden lo nan ang kecek an tele. Sajalaih tu waang nan mambabi buto mambela Timnas nan antah ka bara gol lo ditangguangan e beko tu!”
Kale :”Dak mode tu doh. Kalau mode ko juo diskusi awak, dak ka salasai sampai kiamaik ko doh. bataruah wak baa nyeh?”
Abuik :”Dak dalang ang tu a. Sajalaih tu bataruah tu dak buliah dek Ungku doh, kini ang ajak lo den bataruah!”
Kale :”Mukasuik den dak bataruah takah pasan Ungku tu doh. Awak kan samo-samo beda pandapaik tantang Timnas ko ko ha!”
Abuik :”Tu?”
Kale :”Waden tagak di Timnas, waang tagak di Philipina. Sia nan kalah mambayia teh talua. Nonton wak dikadai tek Miah rami-rami. Baa nyeh?”
Abuik :”Kan iyo itu nan bataruah tu tu Le!”
Kale :”Sakuati ang lah. Panek den ngecek jo ang mah!”
Abuik :”Tu manga ang mangecek. Waang nan mamulo tadi mah!”
Kale :”Kok ka nonton ang, kok ka indak, TASARAH! Nan jalaih beko tu waden nonton lamak di kadai tek Miah!”
Abuik :”Asih lo paneh gai Le. Kecekan jo lah beko tu waang ka mantraktir den minum teh talua! Amuah den tu mah!”
Kale :”Sakalamak dek paruik ang jo namoe tu. Sia nan kalah nah nan mambayia! Raso ati den lai manang Timnas awak malawan Philipina tu beko tu mah!”
Abuik :”Manangguangan amuah e nyeh! Waden dak ka sato-sato bataruah doh. Pi kok ang bayiaan teh talua den, pek lah!”
Tu manggalucuih jo Kale ko lai antah kama.
November 22, 2016
Categories: Kalebuik . . Author: cunop . Comments: Leave a comment
Abuik : “Le, singgah lah lu, mandudu je nampak dek den a!”
Kale :”Santa Buik, den ado paralu ha!”
Basigageh je Kale lewaik di muko si Abuik takah urang binie ka malahiaan.
Tek Miah :”Ampo iduik ang kok dak ado si Kale yo Buik?”
Abuik :”Kecek Tek kambia iduik den, pakai ampo lo!”
Tek Miah :”Bato angek je sakali ko, etek kan bagarah nyeh mah!”
Abuik :”Suasana tu bana nan sadang angek kini ko Tek, apolai dek gagara gubernur DKI nan kini ko lah jadi tersangka lo ha!”
Tek Miah :”Tu apo lo hubungan waang jo gubernur tu? Sanak indak sakampuang indak. Malahan babeda sangaik. Paja tu sipik waang kaliang buntang!”
Abuik :”Bato Tek, balaluan je mah!”
Tarago Tek Miah mampagarahan si Abuik, tibo si Kale sambia maambuih-amnbuih takah urang sasak angok.
Abuik :”Dek a waang Le? Takah dikaja antu nampak dek den!”
Kale :”Ado aia putiah Tek? Awuih den lu ha!”
Sakali nonoh abih dek e aia sagalaih gadang.
Kale :”Waden mangaja kanakan den tadi tu mah Buik, hape e tatingga dumah den!”
Abuik :”Ooo, kecek den a na tadi tu!”
Kale :”Mujua lai takaja tadi tu. Talambek senek lai, dak taagiahan hape tu doh”
Tek Miah :”Ado juo mujua e yeh!”
Kale :”Iyo Tek. Cako sakileh eboh na ota nampak dek den, a ota tu Buik?”
Abuik :”Pakaro Gubernur DKI ko mah a. Lah tersangka lo e kini!”
Kale :”Ooo paja kaleren tu, ancak tu mah!”
Abuik :”Haa, baa kok ancak kecek ang Le?”
Kale :”Sajalaih tu paja tu malecehan agamo awak, tantu iyo rancak jadi tersangka e lai!”
Abuik :”Sekedar tersangka jo ma pangaruah e tu Le. Nan muncuang e tetap bisa bakotaik, sabab wee dak ditahan doh mah!”
Kale :”Jadi juo lah dek ang, pado dak jalaih statuih e!”
Abuik :”Batua, tapi paja tu ditahan nek e. Cubo lah caliak kasus nan lain, asa jadi tersangka langsuang ditahan!”
Kale :”Kecek polisi dak baa indak ditahan doh sabab paja tu indak ka melarikan diri gai doh. Indak ka mailangan barang bukti gai doh, tu ciek lai kooperatif lo”
Abuik :”Nan lain baa tu, tetap juo ditahan!”
Kale :”Sia contoh e?”
Abuik :”Tu mah contoh e nan dakek uda Irman Gusman”
Kale :”Oiyo dak!”
Abuik :”Yo babeda juo nampak dek den perlakuan ka paja ko Le. Baa dek kuaik tu bana wee tu?”
Kale :”Antah lah tu Buik, dak tantu lo dek den tu doh. Tapi iyo kuaik paja tu mah. Kok dak di demo 2 juta urang patang tu ha, lun tantu gai statuih e tersangka lai tu doh”
Abuik :”Ato pulo. Kini lah tersangka bana, tetap juo bisa kampanye!”
Kale :”Sabana tele dunia kini ko ko mah!”
Abuik :”Seharus e paja ko ditahan, tu dak buliah ikuik pilkada lai. Cubo jelah pikia, urang tersangka jadi calon gubernur, kok tapiliah wee ka jadi a nogari ko ko!”
Kale :”Urang nan mamiliah e nan dalang mah Buik. Sadang untuak mancari karajo je kini ko harus pakai surek kelakuan baiak. Iko lah tersangka bisa juo sato. Yo paniang den dek e mah Buik!”
Abuik :”Waden dak ka mamiliah paja tu gai bisuak doh!”
Kale :”Dalang ang Buik, KTP ang je dak KTP Jakarta gai doh!”
Abuik :”Iyo yeh, tabaok emosi lo den dek e”
November 18, 2016
Categories: Kalebuik . . Author: cunop . Comments: Leave a comment
Abuik :”Maleset jadie Le?”
Kale :”Apo nan maleset Buik?”
Abuik :”Da Can… Patang ko kabae ka diangkek baliak jadi mentri, rupoe turun pangkaik jadi wakia!”
Kale :”Kan senek maleset e tu nyeh!”
Abuik :”Senek baa kecek ang ko Le? Iko samo jo penghinaan dek ang ko mah!”
Kale :”Penghinaan baa pulo dek ang tu Buik. Mujua lai diangkek baliak tu, walau di posisi wakia. Mancaliak sabanyak ko urang nan managah presiden maangkek baliau baliak ha!”
Abuik :”Eee yayai yeh. Dima lo lah penghinaan dek ang tu Le. Dari posisi mentri jadi wakia! Samo jo mangecekan, waang dak bisa jadi mentri doh!”
Kale :”Itukan kecek ang jo tu nyoh Buik!”
Abuik :”Indak kecek den tu doh Le. Iko nan alun takilek alah takalam tu Le!”
Kale :”Tapi nan da Can ko kan indak maraso dihino doh mah. Bukti e ditarimoe posisi wakia tu!”
Abuik :”Den raso ado agenda lain ko mah Le. Da Can ko ka jadi kambiang itam e, sabab posisi mentri ESDM ko seksi sangaik. Bacirabuik urang nio di posisi tu. Anggaran e paliang banyak kabae!”
Kale :”Jan talampau jadi jauah na analisa ang tu Buik. Justru manuruik den da Can ko yo sabana santiang, karano tetap dibutuahan Presiden tanago e. Manggeser ka posisi wakia ko bisa sajo supayo urang jan eboh bana!”
Abuik :”Wakia ko dak ado kuaso e doh Le. Dak bisa mambuek keputusan. Samo jo indak nyoh. Ancak indak usah juo lai!”
Kale :”Cubo agak tanang waang bapikia senek Buik. Cubo ang kana-kana bana, sabalun ko ado dak wakia mentri ESDM ko?”
Tadiam si Abuik sabanta, nampak nyo bapikia kareh.
Abuik :”Dak tau den doh Le!”
Kale :”Sapangatahuan den, sabalun ko dak ado posisi wakia di kementrian ko ko doh Buik!”
Abuik :”Tu?”
Kale :”Dak tabaco dek ang mukasuik e tu doh Buik?”
Abuik :”Nan tau mukasuik e tantu urang nan punyo mukasuik! Kecek paja damam tu mah!”
Kale :”Kanciang ang mah Buik. Waden serius waang bagarah jo!”
Abuik :”Adih nah…adih nah… jadi a mukasuik e tu Le?”
Kale :”Aratie, tanago da Can ko memang paralu bana dek Presiden. Cuma bisa sajo banyak kekuatan lain nan dak nio da Can ko naiak baliak, makonyo dilatakan jadi wakia. Antah ka antah mentri nan ditunjuak kini ko sabanta lo umua e nyoh, kan naiak da Can liak dang tu Buik!”
Abuik :”Iyo lo yeh…!”
Kale :”A nan iyo dek ang! Tibo-tibo lah eboh jo waang. Caliak jelah kama arah e, baru bangih-bangih!”
Abuik :”Sakuati ang lah Le. Alun tantu lo batua kecek ang tadi tu tu doh!”
Kale :”Iyo, sabab nan tau artie iyo Presiden nyoh!”
Abuik :”Kanciiiiaaang!”
Kale :”Podo nah wak lu!”
October 14, 2016
Categories: Kalebuik . . Author: cunop . Comments: Leave a comment
nno_Latn min_Latn som_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn som_Latn min_Latn lus_Latn min_Latn min_Latn min_Latn min_Latn min_Latn hun_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sag_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn hun_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn lus_Latn min_Latn min_Latn min_Latn min_Latn min_Latn min_Latn min_Latn min_Latn som_Latn min_Latn min_Latn ltz_Latn eng_Latn min_Latn min_Latn lus_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ltz_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn lus_Latn umb_Latn min_Latn min_Latn min_Latn min_Latn lus_Latn min_Latn min_Latn min_Latn bug_Latn min_Latn ltz_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ltz_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn bos_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn umb_Latn min_Latn min_Latn min_Latn min_Latn min_Latn min_Latn min_Latn bug_Latn min_Latn som_Latn min_Latn min_Latn min_Latn min_Latn min_Latn min_Latn min_Latn ban_Latn min_Latn ltz_Latn eng_Latn min_Latn min_Latn min_Latn umb_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn kmb_Latn eng_Latn eng_Latn